b"\n_START_ARTICLE_\nTxitximeques\n_START_SECTION_\nHist\xc3\xb2ria\n_START_PARAGRAPH_\nCap a l'edat mitjana formaren un estat amb sis reis. El primer rei fou Xooltl que regnava al comen\xc3\xa7ament del segle XIII; el segon fou Nopalzin (mort el 1263), i el succe\xc3\xafren Tlohtzin (1263-1298), Quinatzin (1298-1358), Techotlalatzin (1358-1409) i el seu fill Ixtlilxochitl I (1409-1418). Despr\xc3\xa9s va passar als tepaneques i van governar els reis Tezozomoc (1418-1427), el seu fill Tayatzin (1427), el seu germ\xc3\xa0 Maxtla (1427-1428) i Netzahualcoyotl (fill d'Ixtlilxochitl I) el 1428. Tot seguit va passar als asteques._NEWLINE_Del 1541 al 1542 es revoltaren contra la brutalitat de Nu\xc3\xb1o de Guzm\xc3\xa1n i els abusos de les encomiendas que imposaren als n\xc3\xb2mades i l\xc3\xadders religiosos en la Guerra Mixt\xc3\xb3n. Els adoradors del d\xc3\xa9u Terokoli afirmaven que ressuscitarien els avantpassats, vencerien i expulsarien els espanyols. L'al\xc3\xa7ament va comen\xc3\xa7ar a Nochixtlan, continuaren a Xuitleque, Petacal i Temamaztle i expulsaren capellans i encomenderos. Pedro de Alvarado va morir lluitant contra ells i amena\xc3\xa7aren Guadalajara (1541). _NEWLINE_Per\xc3\xb2 foren ven\xc3\xa7uts pel virrei Antonio de Mendoza, qui amb 600 castellans (d'ells 180 cavallers) i 60.000 nadius va conquerir Coina, Nochixtlan i Xochipilan. Nom\xc3\xa9s va resistir Mixt\xc3\xb3n, on els caxcans foren aixafats despr\xc3\xa9s de tres setmanes de setge a canonades. En total 6.000 indis foren morts, molts d'ells llen\xc3\xa7ats per penya-segats, mutilats o als gossos, i 2.000 m\xc3\xa9s presos com a esclaus. I el seu territori passaria a formar part de Nova Gal\xc3\xadcia._NEWLINE_El 1546 es va descobrir plata a Zacatecas, i novament resistiren als espanyols fins que el 1561 l'expedici\xc3\xb3 d'Ahumada els mat\xc3\xa0, penj\xc3\xa0 de la forca, mutil\xc3\xa0 i calm\xc3\xa0 per tal de convertir-los. Finalment, el 1571 el virrei Enr\xc3\xadquez decideix declarar-los la guerra i fer esclaus perpetus al presoners malgrat l'oposici\xc3\xb3 dels dominics. Fins i tot se\xe2\x80\x99ls atreia amb falses promeses, i eren morts o esclavitzats. El 1585 foren definitivament pacificats de manera salvatge pel virrei Villamanrique, qui inform\xc3\xa0 que les causes de les guerres txitximeca eren els soldats espanyols (ja n'hi havia 4.000 esclavitzats) amb corrupcions, comissions i malversacions."